cyanic-selkie/wikianc huggingface dataset:
தென் அமெரிக்கா வரலாறு
வரலாற்றுக்கு முற்பட்ட காலம்
முதல்ஊழி மற்றும் முற்கால மெசோஜோக் ஊழிக்காலத்தில் தென் அமெரிக்கா மற்றும் ஆப்பிரிக்கா கண்டங்கள் ஆகியவை கோண்ட்வானா என்ற நிலப்பகுதியாக இணைந்திருந்தன. இது மீப்பெரும் கண்டத்தின் ஒரு பகுதி ஆகும். பின்னர் ஆப்பிரிக்காவில் இருந்து பிரிந்து தென் அமெரிக்கா மற்றும் அண்டார்டிக்கா  கண்டங்கள் உருவாயின. இக்கண்டங்கள் பிரிந்து தனித்தனி தீவுகளாக மாறின. முப்பது மில்லியன் ஆண்டுகளுக்கு பின் தென் அமெரிக்கா உலகின் பிற பகுதிகளில் இருந்து தனிமைப் படுத்தப்பட்டது. இது கண்டத்தில் உள்ள உயிர் இனங்களின் பரிணாம வளர்ச்சிக்கு வழிவகுத்தது.
மியோசைன் பிற்பகுதியில் மில்லியன் ஆண்டுகள் கடந்தபிறகு, தென் அமெரிக்கா வட அமெரிக்காவுடன் பனாமா இணைப்புடன் இணைந்தது. பனமா இணைப்பு பொலிவர் இணைப்புடன் தொடர்புடையது. அமெரிக்கவுடனான பரிமாற்றம் இரு கண்டங்களிலிருந்தும் உயிரியலை மாற்றியது. சோம்பல் விலங்கின் படிமம் தென் அமெரிக்காவில் கண்டுபிடிக்கப்பட்ட முதல் படிமம் ஆகும். இது கறுப்பு கரடியின் அளவில் இருந்தது. வட அரைக்கோளத்தில் இருந்த மிருகங்கள் தென் அமெரிக்காவை நோக்கி இடம் பெயர்ந்தன. ஆனால் தெற்கிலிருந்து வடக்குக்கு இடப்பெயர்ச்சி குறிப்பிடும்படி நிகழவில்லை. வட அமெரிக்க விலங்கினங்களின் ஊடுருவலின் விளைவாக, தென் அமெரிக்க இனங்களின் நூற்றுக்கணக்கான பகுதிகள் சிறிய காலப்பகுதியில் அழிந்து விட்டன. தற்போதைய அமெரிக்காஇல் தென் அமெரிக்க பாலூட்டிகளில் சுமார் 60% வட அமெரிக்க இனங்களிலிருந்து உருவானவை. சில உயிரினங்கள் வட அமெரிக்கவின் சூழ்நிலையை ஏற்று அங்கு வாழ்கின்றன. சோம்பல் விலங்கு தவிர எறும்புத்தின்னி, கெபிபரா, அர்மடிலோ ஆகிய மிருகங்களும்தொடர்ந்து வட அமெரிக்கா சென்றன. டெரர் பறவை தென் அமெரிக்காவில் இருந்து வட அமெரிக்கவிற்கு செல்வது கண்டறியப்பட்டுள்ளது.
இராகுல் காந்தி
ராகுல் காந்தி (Rahul Gandhi, பிறப்பு: ஜூன் 19, 1970) ஓர் இந்திய அரசியல்வாதியும், இந்திய தேசிய காங்கிரஸ் கட்சியின் முன்னாள் தலைவரும் ஆவார். இவர் இந்தியப் நாடாளுமன்ற முன்னாள் உறுப்பினர் ஆவார். இவர் நேரு குடும்பத்தைச் சார்ந்தவர், இது இந்தியாவில் மிகுந்த பாரம்பரியம் மிக்க அரசியல் குடும்பம் ஆகும். காங்கிரஸ் கட்சி 2009-ம் ஆண்டு நாடாளுமன்றத் தேர்தலில் மிகப்பெரிய வெற்றியைப் பெற்றதற்காக ராகுல் காந்தி பரவலாக புகழப்பட்டார். அடித்தட்டு மக்களிடையே மிகவும் அன்னியோனியம், கிராம மக்களிடையே ஆழ்ந்த தொடர்பு மற்றும் காங்கிரஸ் கட்சிக்குள் சிறந்த ஜனநாயக பண்பினைக் கொண்டுவர முயற்சி என இவரது பணிகள் தொடர்கிறது. இவர் மன்மோகன் சிங் அமைச்சரவையில் அமரும் வாய்ப்பினை மறுத்துவிட்டு அடித்தளம் வரை கட்சியினை பலப்படுத்தும் பணியினை மேற்கொண்டார்.
தென் அமெரிக்கா வரலாறு
மேற்கோள்கள்
பகுப்பு:தென் அமெரிக்க வரலாறு
இராகுல் காந்தி
ஆரம்ப வாழ்க்கை
இந்தியாவின் முன்னாள் பிரதம மந்திரியான ராஜீவ் காந்திக்கும், இத்தாலியில் பிறந்து தற்போது வரை இந்திய தேசிய காங்கிரசின் தலைவராக இருக்கும் சோனியா காந்திக்கும் மகனாக ராகுல் காந்தி புது டெல்லியில் பிறந்தார். அவருடைய பாட்டி முன்னாள் பிரதம மந்திரியான இந்திரா காந்தி ஆவார். அவருடைய பாட்டனார் இந்தியாவின் சிறப்புமிக்க முதல் பிரதம மந்திரியான ஜவஹர்லால் நேரு ஆவார். அவருடைய முப்பாட்டனார் இந்தியாவின் சுதந்திர விடுதலை இயக்கத்தின் தனித்துவம் வாய்ந்த தலைவரான மோதிலால் நேரு ஆவார்.
ஆரம்பகால வாழ்க்கை
ராகுல் காந்தி, பட்டபடிப்பு முடித்த பின் மைக்கேல் போர்டேர்ஸ் நிர்வாக ஆலோசனை நிறுவனம் மற்றும் கண்காணிப்பு குழுமத்தில் மூன்று ஆண்டுகள் பணிபுரிந்தார். இவர் தன்னை யார் என்று வெளிப்படுத்திக் கொள்ளாமல் பணிபுரிந்ததால் தான் இன்னாருடன் பணிபுரிகின்றோம் என்பதே சக பணியாளர்களுக்குத் தெரியாமல் இருந்தது. இவரின் மூத்த கூட்டாளி ஒருவர் கூறுகையில் இவரின் பணி முத்திரை பதிக்கும் படியாக இருந்தது என்று கூறுகின்றார். பொறியியல் மற்றும் தொழில் நுட்பத்துறை குழுமத்தை நடத்துவதற்காக 2002 - இன் பிற்பகுதியில் மும்பை திரும்பினார்.
அரசியல் வாழ்க்கை
2003 ஆம் ஆண்டில் இவர் தேசிய அரசியலுக்கு வரப்போவதாக ஊடகங்கள் பரவலாக செய்திகள் வெளியிட்டன. ஆனாலும் இவர் அதை உறுதிப்படுத்தவில்லை. இவர் தனது தாயாருடன் பொது நிகழ்ச்சிகளிலும் காங்கிரஸ் கட்சியின் கூட்டங்களிலும் கலந்து கொண்டார். பதினான்கு வருட இடைவேளைக்குப்பின் நல்லெண்ணப் பயணமாக இந்தியா மற்றும் பாகிஸ்தான் அணிகளுக்கு இடையேயான ஒருநாள் சர்வதேச கிரிக்கெட் போட்டியைக் காண இவரது சகோதரி பிரியங்கா காந்தியுடன் பாகிஸ்தானுக்கு சென்று வந்தார்.
இவர் தன் தந்தையின் முன்னாள் தொகுதியும் தன் தாயின் அப்போதைய தொகுதியுமான அமேதிக்கு சனவரி 2004-இல் சென்றிருந்தபோது இவர் மற்றும் இவருடைய சகோதரியின் அரசியல் பிரவேசம் பற்றிய ஆருடங்கள் பலமாக வலம் வந்தன. அரசியல் பிரவேசம் பற்றிய தீர்மானமான முடிவை சொல்ல நிராகரித்து விட்டாலும் தான் அரசியலை வெறுக்கவில்லை என்று பதிலளித்தார். "தான் உண்மையாகவே எப்பொழுது அரசியலில் நுழைவது என்று இன்னும் முடிவு செய்யவில்லை என்றும், தான் எப்பொழுது வேண்டுமானாலும் அரசியலுக்கு வரலாம்" என்றும் பதிலளித்தார்.
ராகுல்காந்தி அவர்கள் அரசியலில் தனது வருகையை மார்ச்சு 2004ல் அறிவித்தார். இந்தியாவின் நாடாளுமன்றத்தின் கீழ்சபையான லோக்சபாவிற்கு மே 2004 இல் நடைபெற்ற தேர்தலில், தனது தந்தையின் தொகுதியான உத்திரப்பிரதேசத்தில் உள்ள அமேதியில் தான் போட்டியிடப்போவதாக மார்ச்சு 2004ல் அறிவித்தார். இவர் தந்தைக்கு முன்பே, அவரது சித்தப்பா சஞ்சய் காந்தி விமான விபத்தில் இறப்பதற்கு முன்பு வரை அமேதியின் பிரதிநிதியாக இருந்தார். இவரது தாயாரும் ரேபரேலி தொகுதிக்கு மாறும் வரை அமேதி தொகுதியில் பதவியில் இருந்தார். அப்பொழுது காங்கிரஸ் கட்சி எண்பது தொகுதி கொண்ட உத்திரப் பிரதேசத்தில் வெறும் பத்து நாடாளுமன்ற உறுப்பினர்களை மட்டுமே கொண்டிருந்தது. இவரது சகோதரியான பிரியங்கா காந்தியின் அதிக வசீகரம் கூடுதலான வெற்றியைப் பெற்றுத்தரும் என்று எதிர்பார்த்த அரசியல் விமர்சகர்களுக்கு காங்கிரசின் இந்த நிலை பெரும் வியப்பை உண்டாக்கியது. கட்சி பிரமுகர்களிடம் ஊடகங்களுக்கு அளிப்பதற்கு தேவையான தன்விபர பட்டியல் இல்லை. இவ்வாறு அவரின் பிரவேசம் ஆச்சர்யப்படும் வகையில் இருந்தது. இந்தியாவின் தலைசிறந்த அரசியல் குடும்பத்தின் இளம் உறுப்பினர் என்ற முறையில் காங்கிரஸ் கட்சியின் அரசியல் எதிர்காலத்தை இந்தியாவின் இளைய தலைமுறையில் ஒருவராக இருந்து சீரமைக்க முடியும் என்ற நம்பிக்கையை வெளிநாட்டு ஊடகங்களுக்கு இவர் அளித்த நேர்காணலால் அறியலாம். அதில் இந்தியாவின் ஒற்றுமைக்கு பாடுபடுவேன் என்றதோடு, அரசியல் பிளவுகளுக்கு கண்டனமும் தெரிவித்தார். மேலும், சாதி மற்றும் மதப்பிரிவினைகளால் ஏற்படும் பதற்றத்தை குறைக்க பாடுபடுவேன் என்றும் தெரிவித்தார். அவருடைய குடும்பத்தின் ஈடுபாடு அத்தொகுதியில் நீண்ட காலமாக இருப்பதைக் கண்ட அத்தொகுதி உள்ளூர்வாசிகள் அவர் வேட்பாளர் ஆனதும் வாழ்த்துக்களையும், மகிழ்ச்சியையும் தெரிவித்தனர்.
ராகுல் தன் குடும்பத்தின் திடமான ஆதரவுடன் பெரும்பான்மை வாக்குகளை பெற்று பாரதீய ஜனதா கட்சி வேட்பாளரை ஒரு இலட்சம் வாக்குகள் வித்தியாசத்தில் வெற்றிபெற்றார். அவருடைய தேர்தல் பிரச்சாரம் அவரது சகோதரி பிரியங்கா காந்தி மேற்கோள்படி வழி நடத்தப்பட்டது. 2006 வரையிலும் அவர் வேறு எந்த துறையிலும் கவனம் செலுத்தாமல் தனது தொகுதி பிரச்சினைகளிலும், உத்திரப் பிரதேச அரசியலிலும் மட்டுமே கவனம் செலுத்தினர். மேலும் இதனால் இந்திய மற்றும் சர்வதேச ஊடகங்கள் சோனியா காந்தி இவரை வருங்காலத்தில் இந்திய தேசிய காங்கிரசின் தலைவராக மாற்ற தயார் படுத்தி வருவதாக ஊகங்களை தெரிவித்தனர்.
சனவரி 2006 இல் நடைபெற்ற இந்திய தேசிய காங்கிரஸ் ஹைதராபாத் மாநாட்டில் ராகுல் காந்தி அவர்கள் கட்சியின் முக்கிய பொறுப்பேற்று நடத்திட வேண்டும் எனவும் மற்றும் பிரதிநிதிகளை அறிமுகம் செய்யுங்கள் எனவும் ஆயிரக்கணக்கான கட்சி உறுப்பினர்களால் கேட்டுக்கொள்ளப்பட்டார். அதன் பின் பேசிய அவர் "உங்களின் உணர்வுகளுக்கும், ஆதரவிற்கும் நன்றி தெரிவித்துக் கொள்கிறேன். நான் உங்களை கைவிட்டு விடப்போவதில்லை என்று உறுதி கூறுகின்றேன்". ஆனால் உடனடியாக கட்சியின் உயர் பதவியை ஏற்றுக்கொள்ளவதை மறுத்துவிட்டு அனைவரையும் அமைதிகாக்கும்படி கேட்டுக்கொண்டார்.
2006ல் ரேய்பரேலி தொகுதியில் நடைபெற்ற மறுதேர்தலில் இவரது தயார் போட்டியிட்டபோது, ராகுல் காந்தியும் அவரது சகோதரியும் தங்களது தாயாருக்காக தேர்தல் பிரச்சாரத்தை மேற்கொண்டனர். இதன் விளைவாக இத் தேர்தலில் தங்களது தாயார் நான்கு லட்சத்திற்கும் அதிகமான வாக்கு வித்தியாசத்தில் மிக எளிதாக வென்றார்.
2007ல் உத்திரபிரதேச சட்ட சபைக்கு நடந்த தேர்தலில் காங்கிரசின் உச்சகட்ட தேர்தல் பிரச்சாரத்தில் ராகுல் காந்தி பிரச்சாரம் செய்தார். இருப்பினும் காங்கிரஸ் கட்சி 8.53% வாக்குகளைப்பெற்று வெறும் 22 இடங்களில் மட்டுமே வென்றது. இத்தேர்தலில், தாழ்த்தப்பட்ட இந்திய மக்களின் பிரதிநிதிக் கட்சியான பகுஜன் சமாஜ் கட்சி முதல் முறையாக தனிப்பெரும்பான்மை பெற்று பதினாறு ஆண்டுகளுக்கு பின் ஆட்சியமைத்தது.
24 செப்டம்பர் 2007ல் காங்கிரஸ் கட்சியின் செயல் அலுவலகத்தில் நடந்த கட்சியின் மறுசீரமைப்பில் ராகுல் காந்தி அகில இந்திய காங்கிரஸ் கட்சியின் பொதுசெயலாளராக நியமிக்கப்பட்டார். இச் சீரமைப்பிலேயே இவர் இளைஞர் காங்கிரஸ் அமைப்புக்கும், இந்திய தேசிய மாணவர் அமைப்பிற்கும் பொறுப்பாளராக நியமிக்கப்பட்டார்.
இவர் இளைய தலைவராக தன்னை நிரூபித்துக்கொள்ளும் முயற்சியாக நவம்பர் 2008 ஆம் ஆண்டில் புது டெல்லியில் 12, துக்ளக் சாலையில் உள்ள அவரது இல்லத்தில் நேர்காணல் நடத்தி குறைந்த பட்சம் 40 நபர்களை தேர்வுசெய்து இந்திய இளைஞர் காங்கிரசை வழி நடத்தும் ஆலோசகர்களாக நியமித்தார். இவர் 2007 ஆம் ஆண்டு இந்திய தேசிய காங்கிரசின் பொதுச் செயலாளராக பொறுப்பேற்றது முதல் தீவிரமாக செயல்பட்டு வந்தார்.
இவர் திசம்பர் 16, 2017 அன்று இந்திய தேசிய காங்கிரசு தலைவராகத் தேர்ந்தெடுக்கப்பட்டார்.
2009 ஆம் ஆண்டு தேர்தல்
2009 ஆம் ஆண்டு நடைபெற்ற நாடாளுமன்ற தேர்தலில் தன்னை எதிர்த்து போட்டியிட்ட நபரை 3,33,000 க்கும் மேற்பட்ட வாக்குகள் வித்தியாசத்தில் வென்று மீண்டும் அமேதி தொகுதியிலிருந்து தேர்ந்து எடுக்கப்பட்டார். இந்த தேர்தலில் காங்கிரஸ் கட்சி உத்திரப்பிரதேச மாநிலத்தில் மொத்தமுள்ள 80 தொகுதிகளில் 21 தொகுதிகளை கைப்பற்றியது. இந்த வெற்றிக்கு முழுமையான காரணம் ராகுல் காந்தியே ஆவார். இவர் ஆறு வாரங்களில் 125 பிரச்சார பொது கூட்டங்களில் பங்கேற்று பேசினார்.
இவருடைய கட்சி வட்டாரத்தில் இவர் ஆர் ஜி என அறியப்படுகிறார்.
2019 ஆம் ஆண்டு தேர்தல்
பதினேழாவது மக்களவைத் தேர்தலில் அமேதி, வயநாடு ஆகிய இரு தொகுதிகளில் போட்டியிட்டார். இதில் வழக்கமாக போட்டியிடும் அமேதியில் இசுமிருதி இராணியிடம் 292973 வாக்குகள் வித்தியாசத்தில் தோல்வியுற்றார். அங்கு அவர் 413394 வாக்குகளும், இசுமிருதி இராணி 468514 வாக்குகளும் பெற்றனர். எனினும், வயநாட்டில் 706367 வாக்குகள் பெற்று இந்திய பொதுவுடமை கட்சியின் சுனீரை தோற்கடித்தார். சுனீர் பெற்றவாக்குகள் 274597 ஆகும்.
இந்திய தேசிய காங்கிரஸ் தலைவர் பதவி
கடந்த 19 ஆண்டுகளாக சோனியா காந்தி வகித்து வந்த இந்திய தேசிய காங்கிரஸ் தலைவர் பதவிக்கு சமீபத்தில் ராகுல் காந்தி தேர்ந்தெடுக்கப்பட்டார். முன்னதாக 2013 ஆம் ஆண்டு சனவரி மாதம் முதல் காங்கிரஸ் கட்சியின் துணைத் தலைவராகப் பொறுப்பேற்று பணியாற்றிய இவர் 2017 ஆம் ஆண்டு திசம்பர் 16 அன்று இந்திய தேசிய காங்கிரஸ் கட்சியின் தலைவர் பொறுப்பினை ஏற்றார். புதுதில்லியில் உள்ள காங்கிரஸ் கட்சி தலைமை அலுவலகத்தில் நடைபெற்ற எளிமையான விழாவில் இந்தப் பொறுப்பினை ராகுல் காந்தி ஏற்றுக்கொண்டார். இந்தியாவின் 17 ஆவது மக்களவைத் தேர்தலில் காங்கிரசு கட்சிக்கு ஏற்பட்ட தோல்விக்குப் பொறுப்பேற்று காங்கிரசின் தலைவர் பதவியில் இருந்து தான் விலகுவதாக முறைப்படி அறிவித்துள்ளார்.
தனிப்பட்ட வாழ்க்கை
2004 ஆம் ஆண்டு ஸ்பெயின் நாட்டை சேர்ந்த கட்டிட கலை நிபுணரான வெரோனிக்கா என்ற பெண்ணுடன் டேட்டிங் சென்றார் என்று குற்றம்சாட்டப்பட்டார். அவர்கள் இருவரும் பல்கலைக்கழகத்தில் படிக்கும்போது சந்தித்து கொண்டனர்.
விமர்சனம்
1971 இல் பாகிஸ்தானை இரண்டாக பிரித்ததை தனது குடும்பத்தின் சாதனையாக கூறினார். இவர் கூறிய இந்த கருத்து இந்திய அரசியல் பிரமுகர்களிடம் மட்டுமல்லாது பாகிஸ்தானின் ஒரு சில முக்கியமான மக்களாலும் அந்நாட்டு வெளியுறவு தொடர்பு அதிகாரியாலும் விமர்சனத்திற்கு உள்ளானது. மிக பிரபலமான வரலாற்று அறிஞர் இர்பான் ஹபிப் அவர்கள் இந்த கருத்து பங்களாதேஷ் புரட்சியை அவமதிப்பதாக உள்ளது என்று கூறினார்.
2007இல் உத்திரப்பிரதேச தேர்தல் பிரச்சாரத்தில் பேசிய இவர் "காந்தி-நேரு குடும்பத்தில் இருந்து யாரேனும் ஒருவர் அரசியலில் இருந்திருந்தால் பாபர் மசூதி இடிக்கப்பட்டிருக்காது" என்று கூறினார். இக்கருத்து 1992ல் பாபர் மசூதி இடிக்கப்பட்டபோது அப்போதைய பிரதமராக இருந்த திரு.பி.வி.நரசிம்மராவ் அவர்களை தாக்கி பேசியதாகவே கருதப்பட்டது. ராகுலின் இந்த அறிக்கை பாஜகவின் சில உறுப்பினர்களுடன் கடும் வாக்குவாதத்தை உண்டு பண்ணியது. சமாஜ்வாடி கட்சியும் இடது சாரிகளும் கூட இவரது கருத்தை "இந்து-முஸ்லிம்களுக்கு எதிரானது" என்றனர். இவர் சுதந்திரப்போரட்டவீரர்கள் மற்றும் காந்தி-நேரு குடும்பத்தைப்பற்றி கூறிய கருத்துக்களுக்கு எதிராக பாஜக தலைவரான திரு.வெங்கையா நாயுடு அவர்கள் "அவசரநிலை பிரகடனத்திற்காக காந்தியின் குடும்பம் பொறுப்பு ஏற்றுக்கொள்ளுமா" என்ற கேள்வியை எழுப்பி விமர்சித்தார்.
2008இன் பிற்பகுதியில் ராகுல் காந்திக்கு ஏற்படுத்தப்பட்ட, அவமதிப்பின் பலனாக அவருக்கு இருந்த செல்வாக்கு வெளிப்பட்டது. காந்தி மாணவர்களிடையே உரையாற்றுவதற்காக சந்திர சேகர் ஆசாத் விவசாய பல்கலைகழக மண்டபத்தை பயன்படுத்த ஏற்பாடு செய்யப்பட்டிருந்து. அரசியல் காரணங்களின் விளைவாக முதல் அமைச்சர் செல்வி. மாயாவதி அவர்களால் இது தடை செய்யப்பட்டது. இதைத் தொடர்ந்து அப் பல்கலைக்கழக துணை வேந்தர் திரு. வி.கே. சூரி அவர்கள், அம்மாநில கவர்னரும், அப் பல்கலைக்கழக வேந்தரும், காந்தி குடும்பத்தின் ஆதரவாளரும், திரு. சூரி அவர்களை நியமித்தவருமான திரு.டி.வி.ராஜேஸ்வர் அவர்களால் பதவி நீக்கம் செய்யப்பட்டார். இந்நிகழ்ச்சி கல்வி, அரசியல் மயமாக்கப்பட்டுள்ளதற்கான எடுத்துக்காட்டாக அமைந்ததைத் தொடர்ந்து, டைம்ஸ் ஆப் இந்தியாவில் "அரச குடும்ப சம்பந்தமான கேள்விகளுக்கு ராகுல் காந்தியின் அடிவருடிகளால் பதிலளிக்கப்பட்டுள்ளன" என்று அஜித் நினன் என்பவர் கேலிச்சித்திரம் வரைந்திருந்தார்.
தூய ஸ்டீபன் கல்லூரியில்இவருக்கு இருந்த துப்பாக்கி சுடும் திறமையை அடிப்படையாகக் கொண்டு அக் கல்லூரியில் சேர்த்துக் கொள்ளப்பட்டார். இது சர்ச்சைக்குரிய விஷயமானது. ஒரு வருடம் கல்வி கற்ற பின் 1990 ல் அக்கல்லூரியிலிருந்து வெளியேறினார்.
தூய. ஸ்டீபன் கல்லூரியில் தான் தங்கியிருந்த ஒரு வருட கால அனுபவத்தை பற்றி கூறுகையில் அங்கு கேள்விக் கேட்கும் மாணவர்களை "ஏற-இறங்க" பார்ப்பதோடு மட்டுமல்லாமல் அவர்களை கண்டிப்புடன் கல்லூரியில் இருந்து வெளியேற்றப்படுவார்கள் என்று கூறினார். தூய. ஸ்டீபன் கல்லூரியில் தான் படித்த நாட்களை நினைவு கூறுகையில், வகுப்பறையில் கேள்வி கேட்பது என்பது நல்ல விஷயமாக இருந்ததில்லை என்றும், நீங்கள் நிறைய கேள்வி கேட்டீர்களானால் உங்களை ஏற இறங்க பார்ப்பார்கள், என்றும் கூறினார். இவரின் கருத்தைப்பற்றி அக்கல்லூரியின் ஆசிரியர்கள் கூறும்போது, "அவரின் சொந்த அனுபவத்தை பொறுத்து" அவர் கூறிய கருத்துக்கள் சரியானவையே என்றும் தூய. ஸ்டீபன் கல்லூரியின் பொதுமையாக்கப்பட்ட கல்வி சூழ்நிலைக்கானது அல்ல என்றனர்.
சனவரி 2009இல் பிரிட்டிஷ் நாட்டின் அயல் நாட்டு செயலாளர் டேவிட் மிலிபான்ட் அவர்களுடன், உத்திரப்பிரதேசத்தில் இருக்கும் தன்னுடைய நாடாளுமன்ற தொகுதியான அமேதிக்கு அருகாமையில் ஒரு கிராமத்தில் காந்தி மேற்கொண்ட எளிய சுற்றுலாவிற்காக கடுமையாக விமர்சிக்கப்பட்டார். அடுத்ததாக திரு. மிலிபான்ட் அவர்களின் தேவையற்ற ஆலோசனைகளும், தீவிரவாதம் மற்றும் பாகிஸ்தான் பற்றிய கருத்துக்களும், திரு. முகர்ஜி மற்றும் பிரதம மந்திரி மன்மோகன் சிங் அவர்களுடன் நடத்திய ரகசிய சந்திப்பு முறைகளும், பின்னடைவாகக் கருதப்பட்டது.
அவதூறு வழக்கில் தண்டனையும், பதவி பறிப்பும்
2019 இந்தியப் பொதுத் தேர்தல் பரப்புரையின் போது ராகுல் காந்தி, திருடர்கள் எல்லாம் தங்கள் பெயருக்குப் பின் மோடி என்ற பெயர் வைத்துள்ளனர் என்று கர்நாடகாவில் பேசினார். இது மோடி என்ற குலப்பெயரைப் பெயரைக் கொண்ட சமூகத்தவர்களை அவமதிப்பு செய்வதாக உள்ளது என சூரத் நீதிமன்றத்தில் ராகுல் காந்திக்கு எதிராக அவதூறு வழக்கை குஜராத் பாரதிய ஜனதா கட்சி சட்டமன்ற உறுப்பினர் பூர்ணேஷ் மோடி என்பவர் வழக்கு பதிவு செய்தார். 23 மார்ச் 2023 அன்று சூரத் நீதிமன்றம், அவதூறு வழக்கில் குற்றத்தை உறுதி செய்து, ராகுல் காந்திக்கு இரண்டு ஆண்டு சிறை தண்டனை வழங்கியது.
புற இணைப்புகள்
பகுப்பு:1970 பிறப்புகள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:உத்தரப் பிரதேச அரசியல்வாதிகள் பகுப்பு:இந்திய அரசியல்வாதிகள் பகுப்பு:நேரு-காந்தி குடும்பம் பகுப்பு:17வது மக்களவை உறுப்பினர்கள் பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:இந்திய தேசிய காங்கிரஸின் தலைவர்கள் பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
எஸ். எம். எஸ். வி. மேல்நிலைப் பள்ளி
ஸ்ரீ மீனாட்சி சுந்தரேஸ்வரர்  மேல்நிலைப் பள்ளி, எஸ்.எம்.எஸ்.வி (SMSV) மேல்நிலைப் பள்ளி என்று அழைக்கப்படுகிறது. இது ஆண்கள் மட்டும் பயிலும் பள்ளி. இப்பள்ளி இந்தியா-தமிழ்நாடு மாநிலத்தில் காரைக்குடி ஊரின் சிவன் கோயில் தெருவில் அமைந்துள்ளது. இது காரைக்குடியில் பழைமை வாய்ந்த பள்ளிகளுள் ஒன்றாகும்.
குறிப்புகள்
பகுப்பு:சிவகங்கை மாவட்டத்திலுள்ள பள்ளிகள்
அழைப்பிதழ் (திரைப்படம்)
இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் ஹிடேஷ் அமைத்துள்ளார். இசைப்பதிவில் பழனி பாரதி, நா. முத்துக்குமார் ஆகியோர் எழுதிய ஐந்து பாடல்கள் உள்ளன.
வரவேற்பு
ஒரு விமர்சகர் 5 க்கு 1.75 என படத்துக்கு மதிப்பெண்ணிட்டு, "இசை சராசரிக்கும் குறைவானது, ஒளிப்பதிவோ நேர்த்தி இல்லை, படத் தொகுப்பு இன்னும் சிறப்பாக இருந்திருக்கலாம், திரைக்கதை எளிமையாக உள்ளது" என்று முடித்தார்.
குறிப்புகள்
பகுப்பு:இந்தியத் திரைப்படங்கள் பகுப்பு:2008 திரைப்படங்கள்
பவர் ரேஞ்சர்ஸ் டைனோ தண்டர்
பவர் ரேஞ்சர்ஸ் டைனோ தண்டர்  (Power Rangers Dino Thunder) சூப்பர் சென்டாய் அபரேஞ்சர்ஸை தழுவி எடுக்கபட்ட பவர் ரேஞ்சர்ஸ் தொடராகும்.
கதை சுருக்கம்
உயர்நிலை பள்ளியில் பயிலும் மாணவர்கள் மூவர், டைனோ ரத்தினங்கள் என்னும் கற்களை அடைகின்றனர். அது அவர்களுக்கு பவர் ரேஞ்சர்ஸ் ஆக உருமாறும் சக்தியை வழங்குகிறது. அந்த சக்திகளை வைத்து டைனோசர் யுகத்தை மீண்டும் கொண்டுவர துடிக்கும் மேசகோக் என்னும் அரக்கனின் படைகளோடு போராடுகிறார்கள். இடையில் கருப்பு மற்றும் வெள்ளை ரேஞ்சர்கள் இணைந்துகொள்ள, இவர்கள் தீயவர்களை எப்படி அழிக்கிறார்கள் என்பதே தொடரின் கதை.
பகுப்பு:தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள்
பிரணப் முகர்ஜி
பிரணப் குமார் முகர்ஜி (Pranab Mukherjee, প্রণব কুমার মুখার্জী, 11 திசம்பர் 1935 - 31 ஆகத்து 2020) (சுருக்கமாக பிரணாப் முகர்ஜி), இந்திய அரசியல்வாதி. 13 ஆவது இந்தியக் குடியரசுத் தலைவராக  2012 முதல் 2017 வரை  பதவி வகித்தவர். மேற்கு வங்காளத்தைச் சேர்ந்த மூத்த காங்கிரசு அரசியல்வாதியான பிரணப், குடியரசுத் தலைவர் ஆகும் முன்னர் மன்மோகன் சிங் அரசில் நிதி அமைச்சர் ஆக இருந்தார். முன்னதாக கல்கத்தா பல்கலைக்கழகத்திலிருந்து சட்டப் பட்டத்தைப் பெற்றுள்ளார்.
1969ம் ஆண்டு இந்திரா காந்தியால் இந்திய மாநிலங்களவை உறுப்பினராகத் தேர்ந்தெடுக்கப்பட்ட இவர் 1975, 1981, 1993, 1999 ஆகிய ஆண்டுகளிலும் மாநிலங்களவைக்குத் தேர்ந்தெடுக்கப்பட்டார். 2004ம் ஆண்டு 14வது மக்களவைக்கு மேற்கு வங்காளத்தில் உள்ள ஜங்கிப்பூர் மக்களவைத் தொகுதியிலிருந்து தேர்ந்தெடுக்கப்பட்டார், 2009ம் ஆண்டு 15வது மக்களவைக்கு ஜங்கிப்பூரிலிருந்து மீண்டும் தேர்ந்தெடுக்கப்பட்டார். இந்திரா காந்தி அமைச்சரவையில் 1982 - 84ல் நிதியமைச்சராக பணியாற்றினார். இந்திரா காந்தியின் மறைவுக்குப்பின் 1986-89 வரை காங்கிரஸ் கட்சியிலிருந்து விலகி ராஷ்ட்ரிய சமாஜ்வாடி காங்கிரஸ் கட்சியைத் தொடங்கி நடத்தினார். 2004-06ல் பாதுகாப்புத் துறை அமைச்சராகவும், 1995-96, 2006-09 ஆகிய ஆண்டுகளில் வெளியுறவுத்துறை அமைச்சராகவும் இருந்தார்.
2012ஆம் ஆண்டு சூலையில் நடந்த இந்தியக் குடியரசுத் தலைவர் தேர்தலில் பதியப்பட்ட 10,29,750 வாக்குகளில் 69.3% வாக்குகள் பெற்று வெற்றி பெற்றார். சூலை 25, 2012 அன்று இந்தியக் குடியரசின் பதினான்காவது குடியரசுத் தலைவராகப் (பதின்மூன்றாவது நபராக) பொறுப்பேற்றார்.
இவரது நூல்கள்:
தனிவாழ்வு
மேற்கு வங்காளம் மாநிலம் பிர்பும் மாவட்டத்தில் உள்ள மிரதி எனும் கிராமத்தில் பிறந்தவர். தந்தை கமதா கின்கர் முகர்ஜி, தாயார் ராஜலட்சுமி. இவரின் தந்தை 1952-64 வரை மேற்கு வங்காளம் மாநில சட்ட மேலவை உறுப்பினராக இருந்தார். இவர் 1957ம் ஆண்டு ஜூலை 13ம் தேதி சுவ்ரா என்பவரை மணந்தார். இவர்களுக்கு அபிஜித், இந்திரஜித் என்ற மகன்களும், சர்மிஷ்தா என்ற மகளும் உள்ளனர். அபிஜித், மேற்கு வங்காள காங்கிரஸ் கட்சியின் ஜஙிபுர் நாடாளுமன்ற உறுப்பினராக உள்ளார், மகள் கதக் நடன கலைஞராக உள்ளார்
மேற்கோள்களும் குறிப்புக்களும்
பகுப்பு:1935 பிறப்புகள் பகுப்பு:2020 இறப்புகள் பகுப்பு:இந்திய அரசியல்வாதிகள் பகுப்பு:இந்திய வெளிவிவகாரத்துறை அமைச்சர்கள் பகுப்பு:இந்திய நிதியமைச்சர்கள் பகுப்பு:ஆசிய அரசுத்தலைவர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:மேற்கு வங்காள எழுத்தாளர்கள் பகுப்பு:பாரத ரத்னா விருது பெற்றவர்கள் பகுப்பு:கொரோனாவைரசுத் தொற்றினால் இறந்தவர்கள் பகுப்பு:கொல்கத்தா நபர்கள்
கிருஷ்ணசாமி சுப்பிரமணியன்
கிருஷ்ணசாமி சுப்பிரமணியன் (Krishnaswamy Subrahmanyam) (19 சனவரி 1929 – 2 பிப்ரவரி 2011), முன்னாள் இந்தியக் குடிமைப் பணி அதிகாரியும், பன்னாட்டு போர்த்திறன் நடவடிக்கைகள் தொடர்பான வல்லுநரும், இதழியலாளரும் ஆவார்.
இந்தியப் பாதுகாப்புத் துறை நடவடிக்கைளில் இவரது நீண்டகால பங்களிப்பு அளப்பரியது. மேலும் இவர் பன்னாட்டு போர்த்திறன் பகுப்பாய்வு திறன் மிக்கவராகவும், இந்தியாவின் அணுசக்தித் துறையின் கொள்கைகளில் சிறப்பான முடிவு எடுப்பவராகவும் அறியப்படுகிறார். இந்தியாவின் பாதுகாப்பு கொள்கைகள் மற்றும் பகுப்பாய்வு நிறுவனத்தின் இரண்டாவது இயக்குநராக பணியாற்றியவர்.
இவர் 2007-இல் இந்திய - அமெரிக்க குடிமை அணுசக்தி ஒப்பந்ததம் ஏற்பட முக்கிய பங்காற்றியவர்.
குடும்பம்
இவரது மகன்களில் இரண்டாமவரான சுப்பிரமணியம் செயசங்கர், இந்தியக் குடிமைப் பணி அதிகாரியாகவும், இறுதியில் அமெரிக்கா தூதராகவும் பின்னர் சனவரி 2015-இல் இந்திய வெளியுறவுத் துறை செயலாளாராகவும் பணியாற்றியவர். 30 மே 2019 அன்று இரண்டாம் முறையாக பிரதமர் பதவியேற்ற நரேந்திர மோடியின் அமைச்சரவையில் கேபினெட் அமைச்சராக நியமிக்கப்பட்டார்.
அஜிதா சிறீவசுதவா
அஜிதா சிறீவசுதவா (Ajita Srivastava) என்பவர் இந்தியப் பாடகி, கல்வியாளர் மற்றும் சமூக சேவகர் ஆவார். இவர் உத்தரப்பிரதேசத்தின் மிர்சாபூர் மற்றும் அதைச் சுற்றியுள்ள பகுதிகளிலிருந்து பிரபலமான நாட்டுப்புற இசை வடிவமான கஜாரி நாட்டுப்புறப் பாடல்களைப் பிரபலப்படுத்துவதற்கும் விளம்பரப்படுத்துவதற்கும் நன்கு அறியப்படுகிறார். கலைத் துறையில் இவர் ஆற்றிய பங்களிப்பிற்காக இந்திய அரசால் 2022-ல் பத்மசிறீ விருது வழங்கப்பட்டது.
வாழ்க்கையும் கல்வியும்
சிறீவசுதவா, உத்தரப்பிரதேச மாநிலம் வாரணாசியில் பிறந்தார். இவர் பிரயாக்ராஜில் உள்ள பிரயாக் சங்கீத் சமிதியில் தனது சங்கீத் பிரபாகரை முடித்துள்ளார். கோரக்பூர் பல்கலைக்கழகத்தில் இளங்கலை கல்வியியல் பட்டத்தினையும் பனாரசு இந்து பல்கலைக்கழகத்தில் முதுகலைப் பட்டத்தினையும் பெற்றார்.
பின்னர், சிறீவசுதவா மிர்சாபூரைச் சேர்ந்த பிரபல கவிஞரும், எழுத்தாளரும், வழக்கறிஞருமான ராஸ்பிஹாரி லாலை மணந்து மிர்சாபூரில் குடியேறினார். இவரது ஒரே குழந்தையான அனுராக் ஆனந்த் இந்திய வான்படையில் பணியாற்றுகிறார்.
தொழில்
சிறீவசுதவா தனது பாடகர் தொழில் வாழ்க்கையை 1980-ல் அனைத்திந்திய வானொலி வாரணாசியில் தொடங்கினார். இவர் அனைத்திந்திய வானொலி, இலக்னோ தூர்தர்ஷன், சங்கீத நாடக அகாதமி உத்தரப்பிரதேசம், கலாச்சார உறவுகளுக்கான இந்தியக் குழுமம், வெளியுறவுத் துறை அமைச்சகம், வடக்கு மத்திய கலாச்சார மையம், பிரயாக்ராஜ், சுற்றுலா அமைச்சகம், கலாச்சார அமைச்சகம், தில்லி அரசு, இந்தியத் தரைப்படை மற்றும் டி-சீரிஸ் உள்ளிட்ட பல்வேறு நிறுவனங்களுடன் தொடர்பு கொண்டு நிகழ்ச்சிகளை நடத்தியுள்ளார். உள்ளிட்டவை.
2017-ல், அவர் 40 வருட ஆசிரியர் பணிக்குப் பிறகு ஆர்ய கன்யா இடைக் கல்லூரியில் விரிவுரையாளராகப் பணி ஓய்வு பெற்றார். அப்போதிலிருந்து, கஜாரி மற்றும் பிற நாட்டுப்புற இசையைத் தேசிய மற்றும் பன்னாட்டு அளவில் பாதுகாக்கவும், மேம்படுத்தவும் மற்றும் பிரச்சாரம் செய்யவும் தனது நேரத்தை முழுமையாக அர்ப்பணித்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:பத்மசிறீ விருது பெற்ற கலைத் துறையினர்
ஒரு முகத்திரை
ஒரு முகத்திரை (Oru Mugathirai (English: A mask) என்பது 2017 ஆண்டைய இந்தியத் தமிழ் நாடகத் திரைப்படமாகும். படத்தை எழுதி இயக்கியவர் ஆர். செந்தில்நாதன். படத்தில் ரகுமான், சுரேஷ், அதிதி குருராஜ் ஆகியோர் முதன்மைப் பாத்திரங்களில் நடித்துள்ளனர். இந்தப் படத்தின் பின்னணி இசையை பிரேம் குமார் அமைத்துள்ளார். இந்த படமானது 2015 சூலையில் தொடங்கப்பட்டு,  2017 மார்ச் 17 அன்று வெளியிடப்பட்டது.
கதை
அதிதி ஆச்சர்யா மற்றும் ஸ்ருதி ஆகிய இருவரை வைத்தே கதை நகர்கிறது. நாயகிகள் இருவரும் ஒரே  கல்லூரியில் மனநல மருத்துவப் பிரிவை எடுத்து படித்து வருகின்றனர். கல்லூரியில் எலியும்-பூனையுமாக இருக்கும் அதிதி-ஸ்ருதி கல்லூரியில் அடிக்கடி சண்டை பிடிக்கின்றனர். அதே நேரத்தில் அதிதி எப்போதும் முகநூலே கதி என்று இருக்கிறார். முகநூலில் ரோகித் என்ற இளைஞருடன் தொடர்ந்து பேசி வருவதுடன், தனது வாழ்க்கை சம்பந்தப்பட்ட அனைத்தையும் ரோகித்துடன் பகிர்ந்து  வருகிறார். இந்நிலையில் லண்டனுக்கு சென்று மேல்படிப்பு படிக்க ரோகித் உதவி செய்வதாகக் கூறியதை நம்பி சென்னைக்கு அதிதி வருகிறார். ஆனால் அவரை அழைத்துச் செல்ல ரோகித் அங்கு வராததால் என்ன செய்வதென்று தெரியாமல் இருக்க, அங்கு வரும் மனநல மருத்துவரான ரகுமான், ரோகித் வரும் வரை தனது வீட்டில் தங்குமாறு அழைக்க அதற்கு அதிதியும் சம்மதிக்கிறார்.
மறுபுறத்தில் படத்தின் கதாநாயகனான சுரேஷ் ஒரு பிரபல மென்பொருள் நிறுவனத்தில் வேலை செய்து வருகிறார். அவருக்கும் அந்த நிறுவனத்தில் புதிதாக வேலையில் சேரும் மற்றொரு நாயகியான தேவிகாவுக்கும் இடையே காதல் மலர்கிறது. பின்னர் வேறு நிறுவனத்துக்கு மாறும் தேவிகா சுரேஷை கழட்டி விடுகிறார். இதனால் வருந்தும் நாயகன் போதை பழக்கத்திற்கு ஆளாகிறான். அதனைத் தொடர்ந்து போதை பழக்கத்தில் இருந்து மீள மனநல மருத்துரான ரகுமானிடம் சிகிச்சை பெறுகிறார் சுரேஷ்.
இந்த நிலையில், ரோகித் என்ற பெயரில் தன்னுடன் முகநூலில் பேசி வந்தது ரகுமான்தான் என்ற உண்மை அதிதிக்கு தெரியவர, அதிர்ந்து போகும் அவர், எதற்காக ரகுமான் இப்படி செய்கிறார் என்பதையும் உணர்ந்து கொள்வதுடன், தான் படித்த மனநல படிப்பின் மூலமாகவே ரகுமானை வழிக்கு கொண்டு வர முடிவு செய்யகிறார். இதன் பிறகு இருவருக்கும் இடையே ஆரம்பிக்கும் ஆடுபுலி ஆட்டமே படத்தின் கதை.
தயாரிப்பு
இந்த படம் 2015 சூலையில் தயாரிக்கப்பட்டது. இப்படத்தின் வழியாக இப்படத்தின் இயக்குநரான செந்தில் நாதன் நீண்ட காலம் கழித்து திரைப்படத்தை இயக்கியுள்ளார். இவர் இதற்கு முன்னர் திகில் படமான சிவி (2007) என்ற திரைப்படத்தை இயக்கியுள்ளார். செந்தில்நாதன், FB (ஸ்டேட்டஸ் போடு சாட் பண்ணு என்ற அடிக்குறிப்புடன்) எனப் பெயரிடப்பட்ட படத்தைத் தொடங்கினார், ஆனால் பிறகு படத்தின் பெயரை ஒரு முகத்திரை என மாற்றினார். படமானது முகநூலை அடிப்படையாகக் கொண்ட உளவியல் ரீதியான திரில்லர் படம் என்று விவரிக்கப்பட்டது. ரகுமான் ஒரு மனநல மருத்துவராக முதன்மைப் பாத்திரத்தில் நடித்துள்ளார், உடன்  சுரேஷ் மற்றும் அதிதி குரூராஜ் ஆகியோர் நடித்துள்ளனர். முதலில் இப்படத்தில் நடிக்க மறுத்தார் அதிதி, பின்னர் செந்தில் நாதன் ஆறு மாதங்களுக்குப் பிறகு அவரை நடிக்க ஒப்புக் கொள்ளவைத்தார். இந்த படமானது 42 நாட்கள் கோவா, புதுச்சேரி, ஊட்டி ஆகிய இடங்களில் படம்பிடிக்கப்பட்டது. படத்திற்கு ஏ. ஆர். ரகுமானிடம் இணை இணைப்பாளராகப் பணியாற்றிய பிரேம் குமார் இசையமைக்க, சரவணபாண்டியன் ஒளிப்பதிவு செய்தார். செந்தில் நாதன் இப்படத்தை இயக்கியபோதே ராஜா மாகால் என்ற திகில் படத்திற்கான வேலைகளையும் செய்தார்.
ரகுமான் நடித்து வெற்றியடைந்த துருவங்கள் பதினாறு (2016) படத்தின் வெற்றியைத் தயாரிப்பாளர் இப்படத்திற்காக விளம்பரப்படுத்தினார். 2017 பெப்ரவரியில் பகடி ஆட்டம் வெளியானபிறகு, 2017 மார்ச்சில் ஒரு முகத்திரை படத்தை வெளியிட ஏற்பாடு செய்யப்பட்டது. மேலும், துருவங்கள் பதினாறுவின் தெலுங்குப் பதிப்பான D16 இன் வெற்றியைத் தொடர்ந்து இப்படத்தின் தெலுங்கு மொழிமாற்று உரிமையை விநியோகிப்பாளர் டி. வெங்கடேஷ் 2017 மார்ச் மாதம் வாங்கினார். மலேசியாவில் படத்தின் வெளியீட்டின்போது, இந்தத் திரைப்படத்தின் இலாபமானது, நாட்டில் உள்ள தமிழ் பாடசாலைகளுக்கு நிதியளிப்பதற்கு வழங்குவதாக ஒப்புக் கொள்ளப்பட்டது.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள்
குறிச்சி விஸ்வநாத சுவாமி கோயில்
குறிச்சி விஸ்வநாத சுவாமி கோயில் தமிழ்நாட்டில் நாகபட்டினம் மாவட்டம், குறிச்சி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் எட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதர், விசாலாட்சி சன்னதிகளும், முருகன், விசாலாட்சி, சனிஸ்வர், காலபைரவர், சூரியன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி நான்கு காலப் பூசைகள் நடக்கின்றன. மார்கழி மாதம் முக்கிய திருவிழா நடைபெறுகிறது. உபயதாரர்கள் மூலம் மாதம் திருவிழா நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிரேக்கத் துடுப்பாட்ட அணி
வெளி இணைப்புகள்
பகுப்பு:நாடுகள் வாரியாகத் துடுப்பாட்ட அணிகள் பகுப்பு:கிரேக்கம்
சிகப்பு பேரரக்கன் (விண்மீன்)
சிகப்பு பேரரக்கன் ( Red supergiant ) என்பது சிகப்பு நிறத்தில் ஒளிரும் பேரரக்கன் ஆகும். பெரும்பாலும் விண்மீன்கள் தங்களது இறுதிக் காலத்தில் அதன் உண்மையான அளவை விட பலமடங்கு விரிவடைந்து சிகப்பு அரக்கன் என்னும் நிலையை எட்டும். ஆனால் சில அதிக பருமன் உள்ள விண்மீன்கள் பேரரக்கானாக உருவெடுக்கும்.
மேற்கோள்கள்
பகுப்பு:விண்மீன்கள்
அந்திக்கடை சந்திக்கடை
எதிர் எதிராக குழுக்களை அமரச் செய்தல் வேண்டும். குழு தலைவர் அந்த குழுவிற்கு பின் நிற்க வேண்டும். கையில் ஏதோ ஒரு பொருளை வைத்து கொண்டு குழு உறுப்பினர்களை நெருக்கமாக அமர செய்து இரு கைகளையும் பின்புறமாக வைத்துக்கொள்ள வேண்டும். குழு தலைவர் எதிர்க் குழுத் தலைவரைப் பார்த்து, "அந்திக்கடை சந்திக்கடை                                      ஆவாரம் பூத்தக்கடை                                     வெள்ளி முளைச்ச கடை                                      டாப்பு டூப்பு                                      கள்ளன் வருகிறான்                                      கதவைச் சாத்திகொள்"
என்று கூறி தன் உறுப்பினர் ஒருவர் கையில் வைத்து விடுவார்.
எதிர்க் குழுத் தலைவர் எந்த உறுப்பினர் கையில் வைத்த பொருள் உள்ளது என்பதைத் தெரிவிக்க வேண்டும். எதிர் அணித்தலைவர் சரியாகக் கூறிவிட்டால் அக்குழு உறுப்பினர் ஒருவர் வெற்றிக்கு அடையாளமாக ஒரு காலை நீட்டி ஒரு புள்ளிக் கணக்கு வைத்துக்கொள்வார்.
மேற்கோள்கள்
பகுப்பு:தமிழர் விளையாட்டுகள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கரக்பூர் சந்திப்பு தொடருந்து நிலையம்
கரக்பூர் சந்திப்பு இரயில் நிலையம் (Kharagpur Junction railway station) இந்தியாவின் மேற்கு வங்காள மாநிலத்தில் உள்ள மேற்கு மிட்னாபூர் மாவட்டம் காரக்பூரில் அமைந்துள்ளது. ஊப்ளி சந்திப்பு தொடருந்து நிலையம், கோரக்பூர் சந்திப்பு தொடருந்து நிலையம், கொல்லம் சந்திப்பு தொடருந்து நிலையம் ஆகிய தொடருந்து நிலையங்களை அடுத்து நடைமேடை நீளத்தின் அடிப்படையில் இது நான்காவது நீளமான தொடருந்து நிலையமாகும். ஆண்டுக்கு 50 கோடி ரூபாய் வருவாய் ஈட்டும் ஏ1 நிலை தொடருந்து நிலையமாக காரக்பூர் சந்திப்பு தொடருந்து நிலையம் வகைப்படுத்தப்படுகிறது.
உள்கட்டமைப்பு
ஊப்ளி சந்திப்பு, கோரக்பூர் மற்றும் கேரளாவின் கொல்லம் சந்திப்பு ஆகிய தொடருந்து நிலையங்களுக்குப் பிறகு காரக்பூர் தொடருந்து நிலையம் 1,072.5 மீட்டர்கள் (3,519 அடி) நீளம் நடைமேடையைக் கொண்டு உலகின் நான்காவது நீளமான இரயில் நடைமேடையைக் கொண்டுள்ள தொடருந்து நிலையமாக சிறப்பு பெற்றது. கோரக்பூர் இரயில் நிலையத்தின் மறுவடிவமைப்பு நிறைவடைந்து 2013 ஆம் ஆண்டு அக்டோபர் மாதம் 6 ஆம் தேதியன்று புதிய நடைமேடை திறக்கப்பட்டது. அதுவரை உலகின் மிக நீளமான நடைமேடை என்ற பெருமையை காரக்பூர் தொடருந்து நிலையம் பல ஆண்டுகளாக வைத்திருந்தது. காரக்பூர் ஆசியாவின் மிகப்பெரிய கணினி சார்ந்த ஒன்றொடு ஒன்று இணைப்பு அமைப்பையும் கொண்டுள்ளது.
மேற்கோள்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:மேற்கு வங்காளத்திலுள்ள தொடருந்து நிலையங்கள்
சயின்சு & சொசைட்டி (இதழ்)
சயின்சு & சொசைட்டி (Science & Society) என்பது ஒரு மார்க்சீய இதழாகும். மார்க்சிய சிந்தனை மற்றும் பகுப்பாய்வுகளுக்கு முக்கியத்துவம் கொடுத்து இவ்விதழ் வெளியிடப்படுகிறது. மார்க்சிய புலமைப்பரிசிலின் மதிப்பாய்வு செய்யப்பட்ட ஒரு கல்வி இதழாக இது கருதப்படுகிறது.
பொருளாதாரம், விஞ்ஞானத்தின் தத்துவம், வரலாற்றின் வரலாறு, பெண்கள் தொடர்பான ஆய்வுக்கட்டுரைகள், இலக்கியம், கலைகள் மற்றும் பிற சமூக அறிவியல் துறைகளை மார்க்சிய பார்வையில் நோக்கும் படைப்புகளை இவ்விதழ் உள்ளடக்கியது ஆகும். சமூக மற்றும் அரசியல் கோட்பாட்டை உள்ளடக்குவதுடன் இவ்விதழ் முதல் தரமான வரலாற்று ஆராய்ச்சிகளையும் உள்ளடக்கி வெளிவருகிறது.
வரலாறு
இந்த பத்திரிகை முதன்முதலில் 1936 இல் நிறுவப்பட்டது. கில்ஃபோர்ட் பதிப்பகம் பத்திரிகையை வெளியிட்ட்து. புரூக்ளின் கல்லூரியைச் சேர்ந்த டேவிட் லைப்மேன் பத்திரிகையின் முதன்மை ஆசிரியராகப் பணிபுரிந்தார்.
புற இணைப்புகள்
பகுப்பு:மார்க்சியம் பகுப்பு:ஆங்கில இதழ்கள்
அங்கன், பாடகர்
thumb|Anggun அங்கன் சிப்தா சாஸ்மி (ஆங்கிலம்: Anggun) என்பவர் 1974 ஏப்ரல் 29 அன்று இந்தோனேசியாவில் பிறந்தவர். இவர் பிரெஞ்சு பாடகர், பாடலாசிரியர், இசைக் கலைஞர், தயாரிப்பாளர், எழுத்தாளர், இசையமைப்பாளர், திறமை நிகழ்ச்சி நடுவர், கொடையாளர் மற்றும் தொலைக்காட்சி ஆளுமை. பல சர்வதேச தொலைக்காட்சி நிகழ்ச்சிகளில் பங்கேற்றுள்ளார்.
ஜகார்த்தாவில் பிறந்த இவர் தனது ஏழு வயதில் நிகழ்ச்சியைத் தொடங்கினார், இரண்டு ஆண்டுகளுக்குப் பிறகு குழந்தைகள் பாடல் தொகுப்பைப் பதிவு செய்தார். புகழ்பெற்ற இந்தோனேசிய தயாரிப்பாளர் இயன் அன்தோனோவின் உதவியுடன், 1986 ஆம் ஆண்டில் அங்கன் தனது முதல் ராக் இசையின் இன்ஃப்ளூயன்ஸ் அரங்க தொகுப்பான துனியா அகு புன்யாவை வெளியிட்டார். ரோலிங் ஸ்டோன் என்று எல்லா நேரத்திலும் 150 சிறந்த இந்தோனேசிய பாடல்களில் ஒன்றாக பட்டியலிடப்பட்ட " மிம்பி " (1989) என்ற தனிப்பாடலுடன் அவர் மேலும் நன்கு அறியப்பட்டார். தொடர்ச்சியான ஒற்றையர் மற்றும் மூன்று பாடல் தொகுப்புகளுடன் அவர் அதைப் பின்தொடர்ந்தார். இது 1990 களின் முற்பகுதியில் இந்தோனேசிய ராக் நட்சத்திரங்களில் மிக முக்கியமான நபர்களில் இவரும் ஒருவராகும்.
இசை வாழ்க்கை
அங்குன் இந்தோனேசியாவை விட்டு 1994 ல் ஒரு சர்வதேச வாழ்க்கையைத் தொடர்ந்தார். லண்டன் மற்றும் பாரிஸில் இரண்டு ஆண்டுகள் போராடிய பிறகு, அவர் பிரெஞ்சு தயாரிப்பாளர் எரிக் பென்சியை சந்தித்து சோனி மியூசிக் என்டர்டெயின்மென்ட்டில் ஒப்பந்தம் செய்தார். அவரது முதல் சர்வதேச ஆல்பமான ஸ்னோ ஆன் சஹாரா (1997) 33 நாடுகளில் வெளியிடப்பட்டது மற்றும் ஆசியாவிற்கு வெளியே ஒரு ஆசிய கலைஞரால் அதிகம் விற்பனையான ஆல்பமாக மாறியது.
அப்போதிருந்து, அங்கன் மேலும் ஆறு ஸ்டுடியோ ஆல்பங்களையும், ஒலிப்பதிவு ஆல்பத்தையும் டேனிஷ் திரைப்படமான ஓபன் ஹார்ட்ஸ் (2002) க்கு வெளியிட்டார். அவரது ஒற்றையர், " ஸ்னோ ஆன் சஹாரா ", " நாங்கள் நினைவில் வைத்திருப்பது " மற்றும் " தி குட் இஸ் பேக் " ஆகியவை அமெரிக்காவில் பில்போர்டு தரவரிசையில் நுழைந்தன. அஜர்பைஜானின் பாகுவில் நடந்த யூரோவிஷன் பாடல் போட்டி 2012 இல் " எக்கோ (யூ அன்ட் ஐ) " பாடலுடன் பிரான்ஸைப் பிரதிநிதித்துவப்படுத்தினார். 2015 ஆம் ஆண்டு முதல் ஆசியாவின் காட் டேலண்ட் மற்றும் தி எக்ஸ் ஃபேக்டர், காட் டேலண்ட் மற்றும் தி வாய்ஸின் இந்தோனேசிய பதிப்புகளுக்கான நடுவர் ஆனார்.
சாதனைகள்
ஆங்குன் ஆசியாவிற்கு வெளியே அதிக தொகுப்பு விற்பனையான ஆசிய கலைஞர் ஆவார், அவரது வெளியீடுகள் சில ஐரோப்பிய நாடுகளில் தங்கம் மற்றும் பிளாட்டினம் சான்றிதழ் பெற்றன. ஐரோப்பிய மற்றும் அமெரிக்க சாதனை அட்டவணையில் வெற்றி பெற்ற முதல் இந்தோனேசிய கலைஞர் இவர். பிரான்சின் அரசாங்கத்தின் செவாலியர் டெஸ் ஆர்ட்ஸ் எட் லெட்டர்ஸ் மற்றும் உலகின் சிறந்த விற்பனையான இந்தோனேசிய கலைஞருக்கான உலக இசை விருது உட்பட அவரது சாதனைகளுக்கு அவர் பல பாராட்டுக்களைப் பெற்றுள்ளார்.
மேடம் துசாட்ஸால் மெழுகில் அழியாத முதல் இந்தோனேசிய பெண்மணி என்ற பெருமையையும் பெற்றார். அவரது இசை வாழ்க்கையைத் தவிர, அங்கன் ஏராளமான சுற்றுச்சூழல் மற்றும் மனிதாபிமானப் பணிகளில் ஈடுபட்டுள்ளார். அவர், முதலில் 2005 ஆம் ஆண்டில் சர்வதேச மைக்ரோ கிரெடிட் ஆண்டிற்கும் பின்னர் 2009 ஆம் ஆண்டில் உணவு மற்றும் வேளாண்மை அமைப்புக்கும் (FAO)ஐக்கிய நாடுகள் சபையின் உலகளாவிய தூதராக இரண்டு முறை நியமிக்கப்பட்டார்.
வாழ்க்கை மற்றும் தொழில்
அங்கன் ஜகார்த்தாவில் பிறந்து வளர்ந்தார். ஜாவானிய எழுத்தாளரான தார்த்தோ சிங்கோ மற்றும் யோககர்த்தன் அரச குடும்பத்தைச் சேர்ந்த தியென் கெர்தினா ஆகியோரின் இரண்டாவது குழந்தை மற்றும் முதல் மகள் ஆவார். ஒரு முசுலீமாக இருந்தபோதிலும், ஒரு சிறந்த தொடக்கக் கல்வியைப் பெறுவதற்காக அங்கன் ஒரு கத்தோலிக்க பள்ளிக்கு அனுப்பப்பட்டார். ஏழு வயதில், அங்கன் தனது தந்தையிடமிருந்து பாடுவதைத் தொடங்கினார். அவர் தினசரி பயிற்சி பெற்றார், பல்வேறு குரல் நுட்பங்களைக் கற்றுக்கொண்டார். பதினொரு வயதில், அங்கன் தனது சொந்த பாடல்களை எழுதத் தொடங்கினார் மற்றும் அவரது முதல் குழந்தைகள் தொகுப்பை பதிவு செய்தார்.
தனிப்பட்ட வாழ்க்கை
அங்கன் ஒரு முஸ்லீமாக வளர்க்கப்பட்டார். அதே சமயம், அவர் மதத்தின் மீது ஒரு கடுமையான கண்ணோட்டத்தைக் கொண்டிருக்க விரும்பவில்லை என்றும் குறிப்பிடுகிறார் மேலும் பௌத்த மதத்திற்கு  ஈடுபாடு காட்டாமல்,, மத நம்பிக்கையை முறித்துக் கொள்ளாமல் இருக்கிறார்.
ஆளுமை
மேடம் துசாட்ஸால் மெழுகில் அழியாத முதல் இந்தோனேசிய பெண் என்ற பெருமையை அங்கன் பெற்றார். அதன் பாங்காக் அருங்காட்சியகத்தில் அமைந்துள்ள அங்கனின் சிலை இந்தோனேசியாவின் முதல் குடியரசுத் தலைவரான சுகர்னோவின் சிலையுடன் இணைந்தது.
குறிப்புகள்
பகுப்பு:வாழும் நபர்கள் பகுப்பு:செவாலியே விருது பெற்றவர்கள் பகுப்பு:1974 பிறப்புகள்
மாசிக்காய்
மாசிக்காய் (GALLNUT, தாவரவியல்:Quercus incana) மற்ற மரங்களின் காயைப் போல், பூவிலிருந்து காயாகாது. குறிப்பிட்ட சில மரங்களின் கிளைகளில் வளரும்  ஒரு வகை  குடம்பிகள் (larva), சுரக்கும் திரவம் உறைந்து திரண்டு உருண்டையாகக் கெட்டிப்படும். இதுவே மாசிக்கயாகும். துவர்ப்பு சுவையுடன் கூடிய மாசிக்காய், சித்த மருத்துவத்தில் வாய், தொண்டை மற்றும் குடல் புண்களை ஆற்றும் அற்புதமான மருந்தாகும். சீன மருத்துவத்திலும் மாசிக்காய் பயன்படுத்தப்படுகிறது.
குழந்தைகளுக்கும் உரைத்துக் கொடுக்கப்படும், உரை மருந்து வகைகளில் மாசிக்காயும் ஒன்றாகும்.
மேற்கோள்கள்
பகுப்பு:சித்த மருத்துவம் பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
அப்துல்லா மிர்சா
அப்துல்லா மிர்சா என்பவர் சாருக்கின் பேரன் ஆவார். இவரது தந்தை இப்ராகிம் சுல்தான். இவர் தைமூரிய பேரரசை ஆட்சி செய்தார்.
இவர் உலுக் பெக்கின் ஆதரவாளராக இருந்த காரணத்தால் அப்துல் லத்தீப்பால் சிறையில் அடைக்கப்பட்டார். அப்துல் லத்தீப் கொல்லப்பட்டபோது சிறையிலிருந்து விடுவிக்கப்பட்டார். சமர்கண்டின் ஆட்சியாளராக்கப்பட்டார். இதற்காக இவர் தனக்கு ஆதரவளித்த துருப்புகளுக்காக பெரும் பணத்தை செலவழித்தார். இருந்தபோதிலும் பிரபலமான நபராக இவர் இருக்கவில்லை.
உசாத்துணை
பகுப்பு:பதினைந்தாம் நூற்றாண்டு பிறப்புகள் பகுப்பு:தைமூரியப் பேரரசர்கள்
பிரபாகர் ராகவன்
பிரபாகர் ராகவன் கூகுள் நிறுவனத்தின் மூத்த துணைத் தலைவராக உள்ளார், அங்கு அவர் கூகிள் தேடல், கூகிள் உதவியாளர், கூகுள் எர்த், கூகிள் விளம்பரங்கள், வர்த்தகம் மற்றும் பேமெண்ட்ஸ் தயாரிப்புகளுக்குப் பொறுப்பு. அவரது ஆராய்ச்சியானது வழிமுறை(Algorithm), வலைத் தேடல் மற்றும் தரவுத்தளங்கள் மற்றும் அவர் ராஜீவ் மோட்வானி ஆகியவற்றுடன் ரேண்டமைஸ்டு அல்காரிதம்ஸ் மற்றும் தகவல் மீட்டெடுப்பு அறிமுகம் பாடப்புத்தகங்களின் இணை ஆசிரியர் ஆவார்.
ஆரம்ப வாழ்க்கை மற்றும் கல்வி
பிரபாகரின் தாயார் அம்பா ராகவன், சென்னை பிரசிடென்சி கல்லூரியில் முதுகலைப் பட்டம் பெற்ற பிறகு, போபாலில் உள்ள செயின்ட் ஜோசப் கான்வென்ட் பள்ளியிலும், சென்னை அடையாறில் உள்ள செயின்ட் பேட்ரிக்ஸ் உயர்நிலைப் பள்ளியிலும் இயற்பியல் மற்றும் கணிதம் கற்பித்தார். பிரபாகர் அவர்களே இந்திய தொழில்நுட்பக் கல்வி நிறுவனத்தில் இளங்கலை தொழில்நுட்பம் மற்றும் முனைவர் பட்டம் பெற்றுள்ளார். கலிபோர்னியா பல்கலைக்கழகத்தில், பெர்க்லியில் மின் பொறியியல் மற்றும் கணினி அறிவியலில் அவர் தனது பள்ளிப்படிப்பை போபாலில் உள்ள கேம்பியன் பள்ளியில் பயின்றார்.
தொழில்
கூகுளில் சேருவதற்கு முன்பு, அவர் யாகூஆய்வகங்களல் பணிபுரிந்தார். அதற்கு முன், பிரபாகர் ஐபிஎம் ஆராய்ச்சியில் பணிபுரிந்தார், பின்னர் நிறுவன தேடல் விற்பனையாளரான வெரிட்டியில் மூத்த துணைத் தலைவராகவும் தலைமை தொழில்நுட்ப அதிகாரியாகவும் ஆனார்.
குறிப்புகள்
பகுப்பு:1960 பிறப்புகள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள் பகுப்பு:வாழும் நபர்கள் பகுப்பு:அமெரிக்கக் கணினி அறிவியலாளர்கள் பகுப்பு:இந்திய அமெரிக்கர்கள்
பேரரக்கன் (விண்மீன்)
பேரரக்கன்கள் (Supergiants) எனப்படுபவை மிகப்பெரிய மற்றும் பேரொளிமிக்க விண்மீன்களாகும். இவைசூரியனை விட 200 முதல் 1000 மடங்கு பெரியதாக இருக்கலாம். இவற்றை நிறத்தை பொறுத்து வகைப்படுத்துவர். ஹெர்ட்ஷ்ப்ருங்-ரஸ்ஸல் வரைபடத்தின் மேற்பகுதியில் வீற்றிருக்கும் இவ்விண்மீன்களின் இயல்ஒளிச்செறிவு -3 முதல் -8 ஆகவும், வெப்பநிலை 3,500 K முதல் 20,000 K விற்கு மேலாகவும் உள்ளன.
மேற்கோள்கள்
பகுப்பு:விண்மீன் வகைகள்
கான்சாபுரம், வத்திராயிருப்பு
கான்சாபுரம் (Kansapuram), தமிழ்நாட்டின் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் மேற்கு தொடர்ச்சி மலையடிவாரத்தில் அமைந்த கிராமம் ஆகும்.
இரும்புலியூர் சந்திப்பு
இடது|thumb இந்தியாவின் சென்னை நகரத்தில் உள்ள முக்கியமான சந்திப்புகளில் ஒன்று இரும்புலியூர் சந்திப்பு (Irumbuliyur Junction). இது சென்னை புறவழிச்சாலை என்.எச் 45 சந்திக்கும் இடத்தில் சென்னையில் தாம்பரம் அருகே உள்ள இரும்புலியூரில் அமைந்துள்ளது.
கான்சாபுரம், வத்திராயிருப்பு
வத்திராயிருப்புக்கு மேற்கே 7 கிலோ மீட்டர் தொலைவிலும், கூமாப்பட்டிக்கு தெற்கே 7 கிலோ மீட்டர் தொலைவிலும், மேற்கு தொடர்ச்சி மலையடிவாரத்தில் அமைந்துள்ளது.
இரும்புலியூர் சந்திப்பு
மேற்குத் தாம்பரத்தில் உள்ள பல்பொருள் அங்காடிகளில் ஹெரிடேஜ், ரிலையன்ஸ் ஃப்ரெஷ் மற்றும் நீலகிரி ஆகியவை முக்கியமானவை. வங்கிகளில் பாரத ஸ்டேட் வங்கி, கனரா வங்கி, ஆக்ஸிஸ் வங்கி, ஐசிஐசிஐ வங்கி, இந்தியன் ஓவர்சீஸ் வங்கி மற்றும் இந்தியன் வங்கி ஆகியவை அடங்கும்
கான்சாபுரம், வத்திராயிருப்பு
வெளி இணைப்புகள்
பகுப்பு:விருதுநகர் மாவட்டத்திலுள்ள கிராமங்கள் பகுப்பு:விருதுநகர் மாவட்டம்
இரும்புலியூர் சந்திப்பு
3-அடுக்கு பரிமாற்றம்
சென்னை புறவழிச்சாலை மற்றும் தேசிய நெடுஞ்சாலை 45க்கு இடையிலான போக்குவரத்தை எளிதாக்க மூன்று அடுக்கு பரிமாற்ற மேம்பாலம் கட்டப்பட்டுள்ளது.
சுற்றுலா இடங்கள்
பகுப்பு:சென்னை சந்திப்புகள்
திருவிடைகழி வரதராஜப்பெருமாள் கோயில்
திருவிடைகழி வரதராஜப்பெருமாள் கோயில் தமிழ்நாட்டில் நாகபட்டினம் மாவட்டம், திருவிடைகழி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், பூதேவி, ஸ்ரீ தேவி சன்னதிகளும், கெருடாழ்வார், ஆஞ்சநேயர், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. கார்த்திகை, [[தை மாதம்]] திருக்கார்த்திகை, மகரசங்கராந்தி திருவிழாக்களாக நடைபெறுகின்றன.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கன்னித்தன்மை சோதனை
கன்னித்தன்மை சோதனை (Virginity test) என்பது ஒரு சிறுமியோ அல்லது பெண்ணோ அவர்கள் கன்னி என்பதை தீர்மானிக்கும் நடைமுறையும், செயல்முறையும் ஆகும்; அதாவது, அவள் ஒருபோதும் பாலுறவில் ஈடுபடவில்லை அல்லது பாதிக்கப்படவில்லை என்பதை தீர்மானிக்க இது நடத்தப்படுகிறது. கன்னிச்சவ்வானது உடலுறவின் விளைவாக மட்டுமே கிழிந்துவிடும் என்ற தவறான அனுமானத்தில் இவ்வாறு சோதனை நடத்தப்படுகிறது.
சோதனை செய்யப்பட்ட சிறுமிகளுக்கும், பெண்களுக்கும் அதன் தாக்கங்கள் மற்றும் அது நெறிமுறையற்றதாகக் கருதப்படுவதால் இவ்வாறான கன்னித்தன்மை சோதனை பரவலாக சர்ச்சைக்குரியதாகக் கருதப்படுகிறது. வன்கலவி அல்லது சிறுவர்களுடனான பாலியல் முறைகேடு என சந்தேகிக்கப்படும் சந்தர்ப்பங்களில், கன்னிப் பெண்ணிடம் விரிவான பரிசோதனை செய்யப்படலாம். ஆனால் கன்னிமையின் நிலை மட்டும் பெரும்பாலும் முடிவற்றதாக இருக்கும்.
இவ்வகை சோதனைகள் வலி மிகுந்த, அவமானகரமான, அதிர்ச்சிகரமான நடைமுறையாகும். இது பெண்களுக்கு எதிரான வன்முறையை உருவாக்குகிறது என்பதால் இச்சோதனையை மனித உரிமைகளுக்கான ஐக்கிய நாடுகள் மன்றம், ஐ. நா. பெண்கள் அமைப்பு, உலக சுகாதார அமைப்பு போன்றவை இச்சோதனையை முடிவுக்குக் கொண்டு வர வேண்டும் என்று அக்டோபர் 2018இல் கூறியது.
இரண்டு விரல் சோதனை
கன்னித்தன்மை சோதனை செயல்முறை என்பது பிராந்தியத்தைப் பொறுத்து மாறுபடும். மருத்துவர்கள் இருக்கும் பகுதிகளில், சோதனைகள் பெரும்பாலும் ஒரு மருத்துவமனையில் பரிசோதிக்கப்படும். இருப்பினும், சில நாடுகளில் மருத்துவர்கள் இல்லாத இடங்களில், சோதனையாளர்கள் பெரும்பாலும் வயதான பெண்களாக இருப்பார்கள், அல்லது யாராவது ஒரு நம்பிக்கைக்குறிய நபராக இருக்கலாம். ஆப்பிரிக்காவில் உள்ள இனக்குழுக்களிடையே இவ்வகை சோதனையானது பொதுவாக காணப்படுகிறது.
கன்னித்தன்மை சோதனையின் மற்றொரு வடிவம் விரல்களால் யோனி தசைகளின் தளர்வுக்கான சோதனையை உள்ளடக்கியது ("இரண்டு விரல் சோதனை"). பெண்ணின் பெண்குறியின் அளவை பரிசோதிக்க ஒரு பெண்ணின் யோனிக்குள் ஒரு விரலைச் செருகுவதன் மூலம் ஒரு மருத்துவர் பரிசோதனையைச் செய்கிறார். அது "உடலுறவுக்கு பழக்கமாக இருக்கிறதா" என்பதைத் தீர்மானிக்க இவ்வாறு செய்யப்படுகிறது. எவ்வாறாயினும், இந்த அளவுகோல்களின் பயனை மருத்துவ அதிகாரிகளும், கன்னித்தன்மை சோதனையின் எதிர்ப்பாளர்களும் கேள்விக்குள்ளாக்கின்றனர். ஏனெனில் யோனி தளர்வு அல்லது கன்னித் தன்மை இல்லாதது என்பது மற்ற காரணிகளால் கூட ஏற்படலாம். மேலும் "இரண்டு விரல் சோதனை" என்பது அகநிலை கண்காணிப்பை அடிப்படையாகக் கொண்டது.
வங்காளதேசம், பாக்கித்தான், இந்தியா ஆகிய நாடுகளில் வன்கலவியால் பாதிக்கப்பட்டவர்களுக்கு முந்தைய பாலியல் செயல்பாடுகளுக்கான சோதனைகள் தடை செய்யப்படுவதற்கு முன்பு நடத்தப்பட்டன.
மத்திய ஆப்பிரிக்காவில் இருக்கும் பாண்டு மக்களிடையே, கன்னித்தன்மை சோதனை அல்லது யோனியிதழ்களைத் தைப்பது என்பது பொதுவானதாக இருந்து வருகிறது. பாரம்பரியமாக, கெனூசி பெண்கள் ( சூடான் ) பருவமடைவதற்கு முன்பே வயது வந்த ஆண்களால் திருமணம் செய்யப்படுகிறார்கள். அவர்கள் கன்னித்தன்மையை கைமுறையாக பரிசோதிக்கிறார்கள்.
பெண்களுக்கு எதிரான வன்முறையின் உதாரணம்
உலக சுகாதார நிறுவனத்தால் பெண்களுக்கு எதிரான வன்முறைக்கு கன்னித்தன்மை சோதனை ஒரு எடுத்துக்காட்டு என்று அறிவிக்கப்பட்டாலும், அது இன்னும் பல நாடுகளில் நடத்தப்படுகிறது. கன்னித்தன்மை சோதனை என்பது மருத்துவ ரீதியாக தேவையற்ற அதேசமயம் ஊடுருவும் பிறப்புறுப்புப் பரிசோதனையாகும். இது பெரும்பாலும் அவர்களின் ஒப்புதல் இல்லாமல் பெண்களுக்கு மட்டுமே பிரத்தியேகமாக செய்யப்படுகிறது. அது பாலின வேறுபாட்டையும், அதிகார சமத்துவமின்மையையும் அடிப்படையாகக் கொண்டது. மேலும், பெண்களின் முடிவெடுக்கும் திறனைக் குறைமதிப்பிற்கும் உட்படுத்துகிறது. க
ன்னித்தன்மை சோதனை நடைமுறையானது, பெண் பாலியல் செயல்பாட்டைக் கட்டுப்படுத்தவும், பெண்களுக்கு எதிரான வன்முறையை நியாயப்படுத்தவும் வரலாற்று ரீதியாகப் பயன்படுத்தப்படும் சமூக நெறிமுறைகளை அடிப்படையாகக் கொண்டது. உலகெங்கிலும் உள்ள சமூகங்களில், குறிப்பாக ஆணாதிக்கச் சமூகத்தில், பெண்கள் பெரும்பாலும் தங்கள் தந்தையர் அல்லது கணவனின் சொத்தாகக் கருதப்படுகிறார்கள். இதனால் அவர்களின் உடல்கள் ஆண்களின் கட்டுப்பாட்டிற்குரிய பொருள்களாகின்றன. இது சிறுமிகளும் பெண்களும் திருமணம் செய்யும் வரை கன்னிகளாக இருக்க சமமற்ற சமூக அழுத்தங்களை தூண்டுகிறது. இந்த அணுகுமுறைகள் ஆண்களுக்கு பெண் பாலியல் நடத்தைகளைக் கட்டுப்படுத்துவதற்கான ஒரு கட்டமைப்பை உருவாக்குகின்றன. மேலும் இது பெண்களுக்கு தண்டனையாகவோ அல்லது மரணத்திற்கு கூட வழிவகுத்தது. இந்த பாரபட்சமான அணுகுமுறைகள் பெண்களுக்கு எதிரான வன்முறைக்கும் வழிவகுத்தன.
வெளி இணைப்புகள்
பகுப்பு:பெண்களுக்கு எதிரான வன்முறை
அ. கு. ஆன்டனி
அரக்கப்பரம்பில் குரியன் ஆன்டனி (மலையாளம்: അറക്കപ്പറമ്പില്‍ കുര്യന്‍ ആന്‍‌റ്റണി, பி. டிசம்பர் 28, 1940) ஒரு இந்திய அரசியல்வாதியும், இந்தியாவின் முன்னாள் பாதுகாப்பு அமைச்சர் ஆவார். மூன்று முறை கேரளத்தில் முதலமைச்சர் பதவியில் இருந்துள்ளார். 1977இல் முதல் முறை கேரள முதல்வராக இருந்தபொழுது கேரள வரலாற்றில் மிக இளைய முதல்வராக இருந்தார். இந்திய தேசிய காங்கிரஸ் கட்சியை சேர்ந்த ஆன்டனி கடந்த 2009-2014 மன்மோகன் சிங் அரசில் பாதுகாப்பு அமைச்சராக இருந்தார்.
மேற்கோள்கள்
பகுப்பு:இறைமறுப்பாளர்கள் பகுப்பு:1940 பிறப்புகள் பகுப்பு:வாழும் நபர்கள் பகுப்பு:கேரள முதலமைச்சர்கள் பகுப்பு:இந்திய இறைமறுப்பாளர்கள் பகுப்பு:கேரள எழுத்தாளர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
சிவாடி மாரியம்மன் கோயில்
சிவாடி மாரியம்மன் கோயில் தமிழ்நாட்டில் தர்மபுரி மாவட்டம், சிவாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆக்கிரமிப்பு உயிரினம்
உயிரினங்கள் நீண்டகாலமாக நிலைத்துள்ள சுற்றுச்சூழல் அமைப்புகளின் மீது படையெடுப்பது என்பது ஒரு இயற்கையான நிகழ்வாகும். ஆனால் மனிதரால் எளிதாக்கப்பட்ட அறிமுகப்படுத்தபட்ட இனங்களின் படையெடுப்பின் வீதம், அளவு, புவியியல் எல்லை போன்றவை பெரிதும் அதிகரித்துள்ளன. ஆயிரக்கணக்கான ஆண்டுகளாக, மனிதர்கள் தற்செயலாகவோ மற்றும் வேண்டுமென்றே உயிரினங்களை பரவவிடுபவர்களாக இருந்துள்ளனர். அவர்களின் தொடக்ககால இடம்பெயர்வுகளில் தொடங்கி, கண்டுபிடிப்புக் காலத்தில் முடுக்கம் பெற்று, சர்வதேச வணிகத்த்தினால் மீண்டும் முடுக்கம் பெற்றன. ஆக்கிரமிப்பு தாவர இனங்களில் சீமைக் கருவேலம், ஆகாயத் தாமரை, உண்ணிச்செடி, பார்த்தீனியம் ஆகியவை குறிப்பிடத்தக்க எடுத்துக்காட்டுகளாக உள்ளன. ஆக்கிரமிப்பு விலங்குகளுக்கு எடுத்துக்காட்டுகளாக ஆப்பிரிக்கன் கெளுத்தி, டேங் கிளானர், வீழ்ச்சி படைப்புழு ஆகியவை உள்ளன.
குறிப்புகள்
பகுப்பு:வாழிடம்
கார்போகரிசி
கார்போக அரிசி (Psoralea corylifolia) என்பது ஆயுற்வேத, சித்த, சீன மருத்துவங்களில் முக்கியத்துவம் வகிக்கும் தாவரம் ஆகும். இவற்றின் விதைகளே அதிக பலன்களைத் தருகின்றன. இது நேராக நிமிர்ந்து வளரும் செடி ஆகும். பல கிளைகளுடன், வட்டமான இலைகளுடன் கூடியது. இதன் பூக்கள் சிறிய நீல ஊதா வண்ணம் கொண்டவை. இதனுடைய பழங்கள் கரிய நிறமானவை ஆகும்.
பயன்கள்
கார்போக அரிசியின் முக்கியமான பயன் லூகோடெர்மா/விட்டிலிகோ போன்ற சர்ம வியாதிகளை எதிர்ப்பது ஆகும். அத்துடன் கீழே குறிப்பிடப்பட்டுள்ளவையும் இதன் பிற பயன்கள் ஆகும்.
மேற்கோள்கள்
பகுப்பு:மூலிகைகள் பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
வெ. இறையன்பு
'''வெ. இறையன்பு' (Dr V. Irai Anbu, IAS'') என்பவர் இந்திய ஆட்சிப் பணி அதிகாரியும் எழுத்தாளரும் தன்னம்பிக்கை பேச்சாளரும் ஆவார். 2021 ஆம் ஆண்டு மே 7 ஆம் நாள் மு. க. ஸ்டாலின் தலைமையிலான ஆட்சியில் இறையன்பு தமிழக அரசின் தலைமைச் செயலாளராக நியமிக்கப்பட்டார்.
இளமைக் காலம்
1963-ஆம் ஆண்டு சூன் மாதம் 16-ஆம் தேதி சேலம் மாவட்டத்தில் உள்ள காட்டூர் கிராமத்தில் வெங்கடாசலம்-பேபி சரோஜா தம்பதியருக்கு மகனாகப் பிறந்தார். இவர் அண்ணன் வெ. திருப்புகழ் குஜராத் பணிப்பிரிவைச் சேர்ந்த இந்திய ஆட்சிப் பணியர் ஆவார்.
பணி
இவர் 25.08.1988ஆம் நாளில் இந்திய ஆட்சிப்பணியில் சேர்ந்தார். (அடையாள எண் 031700)
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழ் எழுத்தாளர்கள் பகுப்பு:தமிழ்நாடு அரசு அதிகாரிகள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:இந்திய ஆட்சிப் பணி அலுவலர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:சேலம் மாவட்ட நபர்கள்
பட்டுப்புழு - பாம்பிக்ஸ் மோரி
பாம்பிக்ஸ் மோரி பட்டுப்புழு லெபிடாப்டீரா என்ற வரிசையையும்,ஹெட்டிரோநியூரா என்ற உப வரிசையையும்,பாம்பிசிடே என்ற குடும்பத்தையும் சேர்ந்தது.[1]இதன் நிறமூர்த்தத்தின் ஒருமடியம் 28 ஆகும்.இதன் வாழ்நாள் குறுகியதாக இருப்பதாலும்,அதற்குள் மிக அதிகமான சந்ததிகளை உருவாக்குவதாலும், மிகச் சுலபமாகக் கையாள முடிவதாலும், மரபியல், இனப்பெருக்கம், உடற்செயலியல், உயிரி வேதியியல் பற்றி அறிய உதவுகிறது.